Imtella' Settembru 10, 2021 Il-President Ċiniż Xi Jinping tkellem mal-President tal-Istati Uniti Joe Biden għall-ewwel darba wara seba' xhur. Fi stqarrija l-White House qalet li ż-żewġ mexxejja ddiskutew r-repsonsabbilità li għandhom iż-żewġ pajjiżi biex jassiguraw li l-kompetizzjoni ma toħloqx kunflitt. Din kienet biss it-tieni telefonata bejn Biden u Xi Jinping mindu Biden ħa l-kariga ta' President tal-Istati Uniti. Ir-relazzjonijiet bejn l-Istati Uniti u ċ-Ċina kienu taħt pressjoni, b'kunflitti fuq il-kummerċ, l-ispjunaġġ u l-pandemija. Biden qal li din id-diskussjoni kienet parti mill-isforzi kontinwi tal-Istati Uniti biex iżżomm kuntatt maċ-Ċina fuq diversi aspetti tar-relazzjonijiet bejniethom. L-istazzjon televiżiv tal-Istat fiċ-Ċina qal li matul it-telefonata ġew diskussi kwistjonijiet li jolqtu liż-żewġ naħat.